Държавен вестник, бр. 38, 2000 г., стр. 19

Б Р О Й 38
Д Ъ Р Ж А В Е Н   В Е С Т Н И К
С Т Р .  1 9
а) рационално оползотворяване на матери-
алните и човешките им ресурси и на предоста-
вяните им за управление финансови средства;
б) хармонизиране на осъществяваната от
тях болнична, съответно специализирана из-
вънболнична помощ, с тази в страните от Ев-
ропейския съюз;
2. създаване на увереност сред населението,
източниците на финансиране и държавата, че
акредитираното лечебно заведение има ясно
формулирани и обявени цели, условия за пости-
гането им и фактическата им реализация;
3. оказване на съдействие за подобряване
управлението на акредитираното лечебно за-
ведение.
Чл. 3. (1) В зависимост от предмета на оцен-
ка акредитацията е:
1. акредитация на цялостната медицинска
дейност на лечебното заведение (институцио-
нална акредитация);
2. акредитация на отделните видове меди-
цински дейности, извършвани във функционал-
но обособените блокове на лечебното заведе-
ние за болнична помощ;
3. акредитация на възможностите на лечеб-
ното заведение за обучение на студенти и спе-
циализанти.
(2) Институционална акредитация се при-
съжда след комплексна оценка на цялостната
медицинска дейност на лечебното заведение—
устройство, организация и качество на дейнос-
тите, управление и вътрешен ред.
(3) Акредитация на отделните видове меди-
цински дейности, извършвани във функционал-
но обособените блокове на лечебното заведе-
ние за болнична помощ, се присъжда след ком-
плексна оценка на тяхното устройство, ресур-
си, организация и качество на работа.
(4) Акредитация на проект на лечебно за-
ведение, което кандидатства за обучение на
студенти и специализанти, се присъжда след
комплексна оценка на съответствието на не-
говата база и човешки ресурси с изисквания-
та на утвърдените от ръководството на съот-
ветния колеж или висше училище учебни пла-
нове и семестриални програми за лекции и
учебни занятия.
Чл. 4. (1) Управителят, съответно изпълни-
телният директор, на лечебното заведение по-
дава писмено заявление за акредитация до ми-
нистъра на здравеопазването:
1. най-късно до 6 месеца след издаване на
разрешение за осъществяването на лечебна
дейност—за лечебното заведение за болнична
помощ, съответно след издаване на удостовере-
ние за регистрация—за диагностично-консул-
тативния център;
2. най-късно до 6 месеца преди изтичане на
срока по чл. 89 от Закона за лечебните заведения.
(2) Акредитационната процедура за лечебно
заведение за болнична помощ или диагностич-
но-консултативен център се открива с писмена
заповед на министъра на здравеопазването.
(3) Разходите на Акредитационния съвет, Вре-
менната експертна комисия за оценка и техни-
ческата служба, свързани с провеждането на ак-
редитационната процедура, се поемат от канди-
датстващите за акредитация лечебни заведения.
(4) Размерът на сумите по ал. 3 се определя
с договор между министъра на здравеопазване-
то и кандидатстващото за акредитация лечеб-
но заведение. Сумите се привеждат по сметка
на Министерството на здравеопазването.
Чл. 5. Министърът на здравеопазването уве-
домява писмено Националната здравноосигу-
рителна каса за отказа на лечебно заведение за
откриване на акредитационна процедура.
Г л а в а  в т о р а
КРИТЕРИИ И ПОКАЗАТЕЛИ
ЗА АКРЕДИТАЦИЯ
Чл. 6. Системата от критерии и показатели
за акредитация на лечебните заведения е насо-
чена към:
1. доказване на съответствие между разре-
шения, съответно удостоверения, и действител-
ния статус на лечебните заведения;
2. анализиране на качеството на оказваната
от лечебните заведения медицинска помощ спря-
мо правилата за добра медицинска практика;
3. съпоставка на акредитираните лечебни
заведения в зависимост от териториалния им
обхват;
4. стимулиране на конкуренцията между
лечебните заведения;
5. стимулиране на самоконтрола в лечебни-
те заведения.
Чл. 7. Институционалната акредитация се
провежда по определени критерии и свързани с
тях показатели, които обхващат целите, законо-
съобразността на създаването, управлението,
организацията и качеството на дейностите, на-
учната дейност, кадровата и социална полити-
ка, осигуреността с материални активи и финан-
сови средства, информационно осигуряване и
устойчивостта на качеството на лечебните заве-
дения за болнична помощ и диагностично-кон-
султативни центрове съгласно приложение № 1.
Чл. 8. Акредитацията на отделните видове
медицински дейности, извършвани във функцио-
нално обособените блокове в лечебно заведение
за болнична помощ, се провежда по определени
критерии и свързани с тях показатели, които
обхващат структурата, човешките ресурси, орга-
низацията и качеството на дейностите в диагнос-
тично-консултативния блок, стационарния блок,
болничната аптека и административно-стопанс-
кия блок съгласно приложения № 2, 3, 4 и 5.
Чл. 9. Акредитацията на проект на лечебно
заведение за обучение на студенти и специали-
занти от медицински колежи и висши медицин-
ски училища се провежда по определени крите-
рии и свързани с тях показатели, които обхващат
целите, потребността, учебното съдържание, чо-
вешките и материалните ресурси и предимствата
на предлагания проект съгласно приложение № 6.